text: Udsatte børn trænger også til pauser
  31 oktober 2015 kl. 13.46
  Børn der lever med en hverdag med problemer og sygdom, får i denne weekend chancen for at have det sjovt.
  Det er Ungdommens Røde Kors, der har inviteret til weekendlejr i Fredericia og det  er især børn og unge, der lider af f.eks. ADHD, OCD, der er i fokus.
  På lejren står de frivillige klar til at have det sjovt sammen med deltagerne, der ikke altid oplever en god hverdag.
  -Ofte ændrer børnene sig fra at være usikre og tilbageholdende til at være en del af et sammenhold, hvor de tager ansvar og drager omsorg for hinanden. Og så har vi det mega sjovt imens, fortæller Amalie Utzon, der er landsformand i Ungdommens Røde Kors.
  Weekendlejren er en del af programmet Plads til Livet, hvor Egmond Fonden sammen med Ungdommes Røde Kors gennemfører aktiviteter for børn og unge, der er ramt af forskellige lidelser.
  12 årige Anders Hornstrup fra Brørup er med på lejren. Han lider af OCD og nyder samværet på lejren.
  Hør ham fortælle her.
  Læs mere på hjemmesiden for Ungdommens Røde Kors.
  